బాబా బాలక్ నాథ్

మహంత్ బాలక్‌నాథ్ యోగి (జననం 1984 ఏప్రిల్ 16) భారతీయ రాజకీయ నాయకుడు, ఆధ్యాత్మిక గురువు. ఆయన రాజస్థాన్‌లోని అల్వార్ లోక్‌సభ నియోజకవర్గం నుండి పదిహేడవ పార్లమెంటుకు సభ్యుడు. 2023 రాజస్థాన్ శాసనసభ ఎన్నికలలో ఆయన తిజారా నియోజకవర్గం నుండి పోటీచేసి గెలుపొందాడు.

ఆయన బాబా మస్త్‌నాథ్ విశ్వవిద్యాలయం (BMU) ఛాన్సలర్ కూడా. రోహ్‌తక్‌లోని మస్త్‌నాథ్‌ మఠానికి ఆయన ఎనిమిదో మహంత్‌. నాథ్‌ సంప్రదాయానికి చెందిన అతి పెద్ద మఠాల్లో ఇది ఒకటి. ఈ మఠం వివిధ విద్యా సంస్థలను, ఆసుపత్రులను నిర్వహిస్తుంది.

2016 జూలై 29న యోగి ఆదిత్యనాథ్, బాబా రామ్‌దేవ్‌లు హాజరైన వేడుకలో ఆయనను తన వారసుడిగా మహంత్ చంద్‌నాథ్ ప్రకటించాడు.

 ప్రారంభ జీవితం 
ఆయన బెహ్రోర్ తహసీల్‌లోని కొహ్రానా గ్రామంలో ఒక హిందూ యాదవ కులం లో జన్మించాడు. వ్యవసాయ కుటుంబం నుండి వచ్చిన ఆయన ఆరు సంవత్సరాల వయస్సులో సన్యాసంలో తన మొదటి అడుగులు వేసాడు, ఇంటిని విడిచిపెట్టి ఆశ్రమంలో చేరాడు. అక్కడ గురువు బాబా ఖేతనాథ్ ఆయనకు గురుముఖ్ అని పేరు పెట్టాడు. అతను 1985 నుండి 1991 వరకు మత్స్యేంద్ర మహారాజ్ ఆశ్రమంలో నివసించాడు, ఆ తర్వాత అతను మహంత్ చంద్‌నాథ్‌తో కలిసి హనుమాన్‌ఘర్ జిల్లాలోని నాథవాలి తేరి గ్రామంలోని మఠానికి మారాడు.

 రాజకీయ జీవితం 
బాలక్ నాథ్ రాజకీయ ప్రస్థానం అతని గురువు, అల్వార్ మాజీ పార్లమెంటు సభ్యుడు మహంత్ చంద్‌నాథ్ అడుగుజాడలతో మొదలైంది. బాలక్ నాథ్ అతని తర్వాత హర్యానాలోని బాబా మస్త్‌నాథ్ మఠానికి అధిపతిగా బాధ్యతలు చేపట్టాడు. యోగా గురువు బాబా రామ్‌దేవ్‌ మద్దతు కూడా ఆయనకు ఉంది.

రాజస్థాన్‌లోని అల్వార్ నుండి లోక్‌సభకు భారతీయ జనతా పార్టీ అభ్యర్థిగా నామినేట్ అయిన ఆయన 2019 ఎన్నికలలో భారత జాతీయ కాంగ్రెస్‌కు చెందిన భన్వర్ జితేంద్ర సింగ్‌ను 3 లక్షల ఓట్ల తేడాతో ఓడించి గెలుపొందాడు.

2023 రాజస్థాన్ శాసనసభ ఎన్నికలలో భారతీయ జనతా పార్టీకి చెందిన ఆయన తిజారా శాసనసభ నియోజకవర్గం నుండి పోటీచేసి గెలుపొందాడు.

 మూలాలు 
వర్గం:భారతీయ హిందువులు
వర్గం:1984 జననాలు
వర్గం:పార్లమెంటు సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:రాజస్థాన్
వర్గం:రాజస్థాన్ రాష్ట్ర శాసనసభ సభ్యులు